Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 13/1998. (III. 25.) MKM rendelethez
Paragraph Index: 382

6. Az ismeretek ellenőrzési rendszere, az ellenőrzés formái A képzésben az önálló tanulás, illetve a kiscsoportos munka fontos szerepet kap. Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati minősítések megszerzéséből, vizsgákból, a gyakorlatok elvégzéséből, szakdolgozat elkészítéséből, valamint záróvizsga letételéből tevődik össze. A gyakorlatok teljesítése aláírással vagy háromfokozatú minősítéssel igazolható, a gyakorlati vizsga értékelése ötfo- 1998/25. szám kozatú. A gyakorlati felkészítés keretén belüli készségfejlesztés, hospitálás, esetmegbeszélés, tereptanulmányok kiscsoportos formája esetén a csoportlétszám legfeljebb 5 fő. 6.1. Kötelező szigorlatok Legalább két komplex szigorlat. Tárgyai: — a szupervizió elmélete, — a szupervizió módszertana. 6.2. A szakdolgozat A szakdolgozat a hallgató tárgyi ismereteit és megfelelő gyakorlati készségeit bizonyító (egyéni, csoport, team, szervezet vagy egyéb szuperviziós tevékenységet, illetve folyamatot tükröző) olyan esettanulmány, mely a szuperviziós empirikus munka hátterét képező elméleti kérdések szakirodalmi feldolgozását is magában foglalja. Elkészítésével a hallgatónak tanúsítania kell, hogy tanulmányai alapján ismereteit és saját véleményét tapasztalataiba és a szakirodalmi információkba ágyazottan, önállóan képes feldolgozni és megfelelő írásos formában kifejteni. 6.3. A záróvizsga 6.3.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — gyakorlati vizsga, amely a szakdolgozatban feldolgozott esettanulmány elemzésén alapul, s bizonyítja, hogy a hallgató a szupervizori szakmai tevékenységben önállóan képes működni, — két opponens által elfogadott szakdolgozat. 6.3.2. A záróvizsga részei — a szakdolgozat megvédése, — a képzés témaköreit átfogó komplex szóbeli vizsga, különös tekintettel a tanultak gyakorlati alkalmazására. 6.3.3. A záróvizsga eredménye A szakdolgozat és védése alapján kapott érdemjegy és a szóbeli záróvizsgán nyújtott teljesítmény érdemjegye alapján számított átlag, ötfokozatú jeggyel kifejezve. A művelődési és közoktatási miniszter 14/1998. (III. 25.) MKM rendelete a Nemzeti, etnikai kisebbség óvodai nevelésének irányelve és a Nemzeti, etnikai kisebbség iskolai oktatásának irányelve kiadásáról szóló

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes